รัฐบาลไทย-ข่าวทำเนียบรัฐบาล-ทส. ครบรอบ 17 ปี เดินหน้าฟื้นฟู อนุรักษ์ ดูแลรักษาทรัพยากรธรรมชาติและสิ่งแวดล้อม
วันพฤหัสบดีที่ 3 ตุลาคม 2562
ทส. ครบรอบ 17 ปี เดินหน้าฟื้นฟู อนุรักษ์ ดูแลรักษาทรัพยากรธรรมชาติและสิ่งแวดล้อม
กระทรวงทรัพยากรธรรมชาติและสิ่งแวดล้อม เดินหน้าการดําเนินงานด้านการฟื้นฟู อนุรักษ์ ดูแล รักษาทรัพยากรธรรมชาติและสิ่งแวดล้อม เพื่อให้เกิดความมั่นคง มั่งคั่ง และยั่งยืนของประเทศชาติและประโยชน์สุขแก่ประชาชน
ทส. ครบรอบ 17 ปี เดินหน้าฟื้นฟู อนุรักษ์ ดูแลรักษาทรัพยากรธรรมชาติและสิ่งแวดล้อม
กระทรวงทรัพยากรธรรมชาติและสิ่งแวดล้อม เดินหน้าการดําเนินงานด้านการฟื้นฟู อนุรักษ์ ดูแลรักษาทรัพยากรธรรมชาติและสิ่งแวดล้อม เพื่อให้เกิดความมั่นคง มั่งคั่ง และยั่งยืนของประเทศชาติและประโยชน์สุขแก่ประชาชน
วันนี้ (3 ตุลาคม 2562) โดยเวลาประมาณ 07.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหารฝ่ายการเมืองและข้าราชการประจํา ประกอบด้วย นายนพดล พลเสน ผู้ช่วยรัฐมนตรีฯ นายยุทธพล อังกินันทน์ ที่ปรึกษารัฐมนตรีฯ นายธเนศพล ธนบุณยวัฒน์ เลขานุการรัฐมนตรีฯ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงของกระทรวงฯ ข้าราชการ พนักงาน เจ้าหน้าที่ในสังกัดฯ ร่วมพิธีสักการะ
พระพุทธสยัมภู พระประจํากระทรวง และศาลพระภูมิเจ้าที่ ณ บริเวณหน้าอาคารกรมควบคุมมลพิษ จากนั้น ร่วมประกอบพิธีสงฆ์ โดยมีพระสงฆ์จากวัดเทพศิรินทราวาสราชวรวิหาร เจริญพระพุทธมนต์ ณ ห้องประชุมศักดิ์สิทธิ์ ตรีเดช ชั้น 2 อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม เนื่องในโอกาสวันคล้ายวันสถาปนากระทรวงทรัพยากรธรรมชาติและสิ่งแวดล้อม ครบรอบ 17 ปี
รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวให้กําลังใจและมอบนโยบายแก่ผู้บริหาร ข้าราชการ และเจ้าหน้าที่ในสังกัดกระทรวงทรัพยากรธรรมชาติและสิ่งแวดล้อม โดยการปฏิบัติงานของกระทรวงทรัพยากรธรรมชาติและสิ่งแวดล้อม ต้องสอดคล้องกับยุทธศาสตร์ชาติ​ 20 ปี และให้น้อมนําแนวทางตามพระราชดําริพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบาทสมเด็จพระวชิรเกล้าเจ้าอยู่หัว มาเป็นกรอบแนวทางในการดําเนินงาน 4 ด้าน ดังนี้
►ด้านทรัพยากรน้ํา เร่งรัดการแก้ไขปัญหาภัยแล้ง พัฒนาแหล่งน้ําและระบบกระจายน้ํา รวมทั้ง การขุดเจาะน้ําบาดาลและการเติมน้ําใต้ดินในฤดูน้ําหลาก เพื่ออุปโภค บริโภค
►ด้านสิ่งแวดล้อม สร้างการมีส่วนร่วม และการบูรณาการระหว่างหน่วยงานทั้งภาครัฐ เอกชน และประชาชน ในการแก้ไขปัญหาขยะพลาสติก การนําเข้าขยะอิเล็กทรอนิกส์จากต่างประเทศ และการแก้ไขปัญหาหมอกควัน ไฟป่า และฝุ่นละออง PM2.5 PM10 รวมทั้ง พัฒนาการดําเนินงานด้านผลกระทบด้านสิ่งแวดล้อม EIA /EHIA
►ด้านทรัพยากรธรรมชาติ ให้ความสําคัญในการดูแลรักษาทรัพยากรธรรมชาติ ทั้งผืนป่า สัตว์ป่า ท้องทะเล การเพิ่มพื้นที่สีเขียว เน้นการทํางานแบบบูรณาและการมีส่วนร่วม และสร้างความรู้ความเข้าใจให้แก่ประชาชนในพื้นที่ เพื่อร่วมมือในการอนุรักษ์ทรัพยากรธรรมชาติและสิ่งแวดล้อม
►ด้านการบริหารจัดการ เร่งดําเนินการปรับปรุงแก้ไขกฎหมาย ระเบียบต่าง ๆ สร้างความเข้มแข็งให้กับหน่วยงานทั้งในส่วนกลาง ส่วนภูมิภาค อีกทั้งให้ศึกษาและทําความเข้าใจข้อกฎหมาย​
กฎ​ ระเบียบ​ ข้อบังคับ​ ที่เกี่ยวข้องกับการปฏิบัติ เพื่อประโยชน์ในการปกป้อง ดูแล​ รักษา​ ทรัพยากรป่าไม้ ท้องทะเล และสิ่งแวดล้อม
นอกจากนี้ ขอให้ทุกหน่วยงานเผยแพร่ประชาสัมพันธ์ผลการดําเนินงานของกระทรวงทรัพยากรธรรมชาติและสิ่งแวดล้อมผ่านช่องทางการสื่อสารต่าง ๆ โดยเฉพาะทางโซเซียลมีเดีย เพื่อให้ประชาชนมีความรู้ ความเข้าใจ เกี่ยวกับบทบาท อํานาจหน้าที่ของแต่ละหน่วยงานในสังกัดกระทรวงฯ ตลอดจนขอให้ทุกหน่วยงานให้ความสําคัญเกี่ยวกับสวัสดิการ การสร้างขวัญและกําลังใจในการทํางานกับเจ้าหน้าที่ผู้ปฏิบัติงาน โดยยึดหลักการทํางานโปร่งใส ตรวจสอบได้ รวมถึงให้มีการพัฒนาระบบเทคโนโลยีสารสนเทศให้มีความเชื่อมโยงกัน